|  |  |  |  |
| --- | --- | --- | --- |
|  |  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  |  | Ελευσίνα, 30 Οκτωβρίου 2017 |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ |  |  |  |
| ΚΑΙ ΘΡΗΣΚΕΥΜΑΤΩΝ. |  |  | Αριθμ. Πρωτ.: 10288 |
| ---- |  |  |  |
| ΠΕΡ\ΚΗ Δ\ΝΣΗ Π.& Δ. ΕΚΠ\ΣΗΣ ΑΤΤΙΚΗΣ  ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ  ΔΥΤΙΚΗΣ ΑΤΤΙΚΗΣ |  |  |  |
|  |  |  | **ΠΡΟΣ** :  Σχολικές Μονάδες Δυτ. Αττικής  **ΚΟΙΝ:** Περιφερειακή Δ/νση Πρωτοβάθμιας και Δευτεροβάθμιας Εκπαίδευσης Δυτικής Αττικής |
| Ταχ. Δ/νση: ΙΩΝΟΣ ΔΡΑΓΟΥΜΗ 24 |  |  |  |
| Τ.Κ. – Πόλη: 19200 Ελευσίνα |  |  |  |
| Πληροφορίες: Μ. Βλαχοπούλου |  |  |  |
| Τηλέφωνο.: 2105549321 |  |  |  |
| Ηλεκτ.Ταχυδρομείο :mail@dide-dytik.att.sch.gr |  |  |  |
| |  |  |  | | --- | --- | --- | |  |  |  | |  |  |  |

**ΘΕΜΑ: «ΠΡΟΚΗΡΥΞΗ ΓΙΑ ΤΗΝ ΠΡΟΣΩΡΙΝΗ ΠΛΗΡΩΣΗ ΚΕΝΗΣ ΘΕΣΗΣ ΥΠΕΥ- ΘΥΝΟΥ ΑΓΩΓΗΣ ΥΓΕΙΑΣ ΤΗΣ Δ/ΝΣΗΣ Δ/ΘΜΙΑΣ ΕΚΠ/ΣΗΣ ΔΥΤΙΚΗΣ ΑΤΤΙΚΗΣ»**

Έχοντας υπόψη:

1. Το Ν.1566/85 (ΦΕΚ 167 τ. Α΄/30-09-1985).
2. Την παρ. 2 του άρθρου 8 του Ν.2986/2002 (ΦΕΚ 24/τ. Α΄/13-02-2002) «Οργάνωση των περιφερειακών υπηρεσιών της Πρωτοβάθμιας και Δευτεροβάθμιας Εκπαίδευσης, αξιολόγηση του εκπαιδευτικού έργου και των εκπαιδευτικών, επιμόρφωση των εκπαιδευτικών και άλλες διατάξεις».
3. Την με αρ. πρωτ. 92998/Γ7/10-08-2012, άρθρο 12, Υ.Α. (ΦΕΚ 2314 τ. Β΄) «Καθορισμός των οργάνων, των κριτηρίων και της διαδικασίας επιλογής και τοποθέτησης των Υπευθύνων, Περιβαλλοντικής Εκπαίδευσης, Αγωγής Υγείας Πολιτιστικών Θεμάτων και Σχολικών Δραστηριοτήτων καθώς και των καθηκόντων και αρμοδιοτήτων τους.»
4. Την με αρ. πρωτ. 93006/Γ7/22-08-2012 Απόφαση του ΥΠ.ΠΑΙ.Θ.Π.Α. «Προκήρυξη για την πλήρωση θέσεων Υπευθύνων, Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων και Σχολικών Δραστηριοτήτων».
5. Την με αρ. πρωτ. 95783/Γ7/22-08-2012 εγκύκλιο του ΥΠ.ΠΑΙ.Θ.Π.Α. «Διευκρινίσεις για την Υ.Α. καθορισμού του τρόπου λειτουργίας των οργάνων, των κριτηρίων και της διαδικασίας επιλογής και τοποθέτησης Υπευθύνων στα Κέντρα Συμβουλευτικής και Προσανατολισμού (ΚΕ.ΣΥ.Π.), Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων και Σχολικών Δραστηριοτήτων, Συμβουλευτικών Σταθμών Νέων (Σ.Σ.Ν.), Κέντρα Πληροφορικής και Νέων Τεχνολογιών (ΚΕ.ΠΛΗ.ΝΕ.Τ.) και Εργαστηριακών Κέντρων Φυσικών Επιστημών (Ε.Κ.Φ.Ε.) καθώς και των καθηκόντων και των αρμοδιοτήτων τους και τις προκηρύξεις».
6. Τη με Αριθμ. Φ.353.1/324/105657/Δ1/2002 Υ.Α. όπως τροποποιήθηκε και ισχύει.

**ΠΡΟΚΗΡΥΣΣΟΥΜΕ**

Την πλήρωση της θέσης Υπευθύνου Σχολικών Δραστηριοτήτων – Αγωγή Υγείας και προσκαλούμε τους/τις μόνιμους/μες εκπαιδευτικούς όλων των κλάδων που ανήκουν οργανικά στη Διεύθυνση Δευτεροβάθμιας Εκπαίδευσης Δυτικής Αττικής και έχουν συνολικά προϋπηρεσία έξι (6) ετών από την οποία τα τρία (3), τουλάχιστον, έτη αποτελούν διδακτική υπηρεσία στα σχολεία οικείας βαθμίδας και ενδιαφέρονται για την τοποθέτησή τους ως Υπευθύνου/ης Αγωγής Υγείας της Δευτεροβάθμιας Εκπαίδευσης Δυτ. Αττικής, να υποβάλουν σχετική αίτηση και τα απαιτούμενα δικαιολογητικά για τη συμμετοχή τους στην οικεία διαδικασία επιλογής, σύμφωνα με τα προβλεπόμενα στο άρθρο 2 της με Αρ. Πρωτ. 92998/Γ7/10.08.2012 Υ.Α. Ο περιορισμός του ελάχιστου χρόνου διδακτικής προϋπηρεσίας που προβλέπεται στο προηγούμενο εδάφιο δεν ισχύει για εκπαιδευτικούς που έχουν υπηρετήσει μία (1), τουλάχιστον, πλήρη θητεία σε θέση αντίστοιχου Υπευθύνου Δ/νσης Εκπ/σης.

Δεν έχουν δικαίωμα συμμετοχής όσοι/ες εκπαιδευτικοί:

α) κατέχουν θέση στελέχους της Δ/θμιας εκπαίδευσης με θητεία,

β) όσοι βρίσκονται σε εκπαιδευτική άδεια και

γ) όσοι εκπαιδευτικοί συνταξιοδοτούνται αυτοδίκαια κατά το σχολικό έτος 2017-2018.

Η θητεία θα διαρκέσει μέχρι την πλήρωση της θέσης όπως θα προβλέπεται από νεότερη υπουργική απόφαση.

Τα κριτήρια αξιολόγησης και αποτίμησής τους προβλέπονται στο άρθρο 5 της με Αρ. Πρωτ. 92998/Γ7/10.08.2012 Υ.Α.

Οι ενδιαφερόμενοι/ες εκπαιδευτικοί δύνανται να υποβάλλουν αίτηση για τη συμμετοχή τους στη διαδικασία πλήρωσης της θέσης του/της Υπευθύνου/ης Αγωγής Υγείας της Δευτεροβάθμιας Εκπαίδευσης Δυτ. Αττικής από την **Δευτέρα 30-1-2017 έως και την Τετάρτη 01-11-2017 και ώρα 15:00**, αυτοπροσώπως στη Δ.Δ.Ε. Δυτικής Αττικής (Ίωνος Δραγούμη 24, Ελευσίνα, Τ.Κ. 19200, 2ος όροφος, πρωτόκολλο). Τα δικαιολογητικά θα γίνονται δεκτά μέχρι την καταληκτική ημερομηνία υποβολής των αιτήσεων.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

1. Βιογραφικό σημείωμα το οποίο συνιστά ως προς τα δηλούμενα στοιχεία υπεύθυνη δήλωση του άρθρου 8 του ν. 1599/1986.
2. Τίτλοι σπουδών.
3. Δικαιολογητικά που πιστοποιούν τη συνδρομή των επικαλούμενων κριτηρίων.

|  |  |
| --- | --- |
|  |  |

Ο ΔΙΕΥΘΥΝΤΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ

ΔΥΤΙΚΗΣ ΑΤΤΙΚΗΣ

ΞΕΝΟΦΩΝ Α. ΒΑΜΒΑΚΕΡΟΣ